Non chak mòso teks an liv (Le paratexte en créole) | Montray Kréyol
Visites :194,213,543
Cette semaine :359,678
LA MUNICIPALITE DE SCHOELCHER DEMANDE QUE CEUX QUI ONT DETRUIT LES STATUES DE SCHOELCHER SOIENT "FERMEMENT REPRIMANDES ET APPELES A REPARER" (1,040)
SCHOELCHER ENFIN À SA JUSTE PLACE (721)
LES SENATEURS ANTISTE ET CONCONNE "CONDAMENT" LA DESTRUCTION DES STATUES DE SCHOELCHER "POUR LEUR VIOLENCE ET LEUR EXCES" (452)
PLEURNICHERIES A PROPOS D'UNE AFFICHE PREFECTORALE (181)
[18+] Bộ ảnh nude đẹp nhất của Dương Quốc Định (159,249)
ANNAKS III
Mardi, 31 Mars, 2020 - 16:03
Tout matjè·z ki ékri an liv an kréyol ni an problem lè’y pou fini woulman liv-la (mise en page). Ki manniè pou di, ki mo kréyol itilizé pou: préface, postface, introduction, sommaire, biographie, autres ouvrages de l’auteur, déjà paru, à paraître, glossaire, lexique, bibliographie…? Si fondas liv-ou (corps du texte) an kréyol é ou touvé an moun ki ékri an pawol-douvan (préface) ba’w an kréyol tou, ou pé ni lidé pa matjé anwo teks-la Préface, pis Préface – an plis ékri épi ce an bout mo-a – sé fransé. Mé ranplasé préface épi ki sa? Ki sa sé matjez-la é sé matjè-a ja itilizé? Ki manniè yo matjé’y? Ki prézantasion yo chwazi? Mi bab! Mi mal tet, mi! lè ou pa ni anlo liv an kréyol adan bibliotek-ou, adan bibliotek komin-ou, lè Bibliotek Chelchè lwen, lè kanpis Matinik lwen.
Wouchach-tala (recherche) ka pòté asi manniè sé matjè kréyolopal la (créolophone) kriyé chak mòso teks an liv – paratexte an fransé –, sé pwopozision-an yo fè a pou bien abiyé fondas liv-yo, fondas jounal-yo. Poutji sa nou ka palé dè pwopozision? Sé dépi dènié siek-la nou koumansé wè liv an kréyol rivé anlè tab libréri é mouvman-an pran an bel balan dépi selman karant lanné. Si nou ka gadé Léwop selman é man ka bien di Léwop selman, liv enprimé an fransé, an anglé épi kisasayésa lang péyi neuropéyen ni pasé sis-san lanné dèyè yo é nou pa ka menm palé di maniskri an laten é grek ki pli vié ankò. Dépi tan-tala, librè, éditè, matjè·z, tipograf, enprimè sé péyi-tala ni tan flijé yonn-dé solision prézantasion éti tout moun dako pou itilizé jòdijou. Dépi karant lanné sé matjè·z kréyolopal la ka pwopozé é itilizé solision é koumansé ni yonn-dé andidan yo ka rouvin souvanman, mé tout bagay poko fiks. Ni plas toujou pou mo-nef (néologisme), é pas tradision-nou an kon ti bébé ki fini lévé doubout pou maché, nou désidé, chaché san triyé twop, ranjé adan an lis-mo (répertoire) tout sé solision-pwopozision an nou touvé adan liv, jounal, nichtwel (sites internet) Matinik, Gwadloup, Giyàn, Ayiti, Réinion é tibren Sent-Lisi.
Travay-tala pa ni istorik, pa ni analiz pou pézé ki solision-pwopozision ka rouvin pli souvan, ka poté plis satis, ki solision-pwopozision pres flijé é éti pres toutmoun dakò pou itilizé kontel pawol-douvan pou préface. Sa pa té ka entérésé nou. Sa nou té lé, sé té an zouti pou tout moun pé bat bè-yo.
Ki sa ki nef an 2020?
Pou twaziem vèsion-tala nou ni dis (10) lantré an fransé an plis. An 2018 nou té ni twasan karant (340) lantré an fransé.
Nou rajouté adan lis-zouti a pliziè liv matinitjé, gwadloupéyen, sòti an lanné 2018 é 2019 la.
Nou korijé plizié lérè kontel: lérè tradiksion, mové non matjè, mové non liv, lérè let (coquilles) ki glisé kò-yo anbèn…
Si nou touvé anlo dokiman pou kréyol Matinik Gwadloup Giyàn Ayiti adan bibliotek, Entenet chayé ban nou anlo liv ayisien. Ni an sèvis, «Look inside!» éti Amazon ka pwopozé ki ban nou an bel balan pou sé liv ayisien an. «Look inside!» ka pèmet ou gadé yonn-dé paj sé liv-la Amazon ka vann lan: lapo douvan (première de couverture), lapo dèyè (quatrième de couverture), sé prèmié paj-la, prèmié dékatman-an (chapitre), dènié-a é lis sé dékatman-an (sommaire). Épi sa, nou trapé anpil solision-pwopozision sé matjè ayisien an ki ka viv é/ou ka pibliyé Étazini é Kanada, ka itilizé. Anlo pami sé liv-tala sé liv élektronik (ebook) pou sé machin Amazon lan: «Kindle.» Nou pliché Amazon US, Kanada é Frans.
Kon tout diksionnè nou ranjé sé twasan karant lantré-a (340) an fransé épi an lod alfabétik. Nou ni chak lè: non mòso teks la an fransé, non kréyol-la, sé solision-pwopozision an ranjé adan chak sé kréyol-la é lè nou té pé, an legzanp pou kléré manniè yo itilizé chak solision-pwopozision an. Pou chak solision-pwopozision nou mété référans liv la, jounal la oti nou touvé’y. (Non matjè·z-a, Non dokiman an) oben (Non jounal la, liméwo, lanné).
Projé pou 2021
An lendeks non tout sé liv-la koté nou sòti sé legzanp-la.
Man pa ka bliyé André Robert matjè réinioné, éditè reskonsab K.A. éditions pour sé mofwazaj-la an lang réinioné a, Djant M’Bitako, Roger Valy-Plaisant é Aude Désiré pour sé répons-lan apré sé kourilet-la nou vréyé ba yo a. An gran mèsi Térèz Léotin pou sé koreksion-an. Man pa ka bliyé Gladys Gonfier é Lucie Barbosa pou balan-an yo ban mwen.
Kon travay-tala sòti épi an lisans Creative Commons 4, tout moun pé ripran’y pou konplété’y dépi yo ka respekté larel lisans la nou chwazi a. Gadé paj niméwo 2 é asi entènet pou sav sa sa vé di lisans-la nou chwazi a.
Télécharger annaks_iii.doc (5.14 Mo)
Télécharger annaks_iii.pdf (1.62 Mo)
annaks_iii.doc
annaks_iii.pdf
Télécharger : annaks_iii.pdf